ग्रीन कॉरिडोर की वजह से न केवल अभिराज को एक नई जिंदगी मिली, बल्कि देश में कई लोगों को इस कॉरिडोर ने नया जीवनदान दिया है। दिल्ली के अलावा चेन्नई, इंदौर, भोपाल, जयपुर, मुंबई, बेंगलुरु, पुणे और कई अन्य शहरों में समय-समय पर ग्रीन कॉरिडोर बनाकर जरुरतमंदों को चिकित्सा सुविधा मुहैया कराई गई है। अभी पिछले दिनों ही (17 जनवरी को) इंदौर में 15वीं बार ग्रीन कॉरिडोर बनाकर ब्रेन डेड मरीज भूपेंद्र्र सिंह रजावत के अंगों का प्रत्यारोपण कई जरुरतमंदों में कर उन्हें नई जिंदगी दी गई। चिकित्सा जगत की इस बेहतरीन तकनीक ने कई लोगों को नई जिंदगी देने का काम किया है।